cyanic-selkie/wikianc huggingface dataset:
Փսիխոդելիկ ռոք
Փսիխոդելիկ ռոք, (psychedelic rock) երաժշտական ժանր է, որն առաջացել է 1960-ական թվականներին Արևմտյան Եվրոպայում և Կալիֆոռնիայում (Սան Ֆրանցիսկո և Լոս-Անջելես)։ Փսիխոդելիկ ռոքը կապված է պսիխոդելիայի և պսիխոդելիկների (հալյուցինոգենների՝ հալյուցինածինների, մասնավորապես LSD-ի) հետ։ Սերտ կապեր ունի նաև հիպպիների ենթամշակույթի և արևելյան (հնդկական) փիլիսոփայության հետ։ Փսիխոդելիկ ռոքն առաջացել է՝ բլյուզ-ռոքի, ֆոլք-ռոքի և ջազի միաձուլումից։
Փսիխոդելիկ ռոք ոճի երգերում հիմնականում օգտագործվում են բաս կիթառ, հարվածային գործիքներ, Էլեկտրական կիթառ, մելոտրոն, սիթառ ։ Փսիխոդելիկ ռոքը բարդ, էքսպրեսիվ երաժշտություն է, որն ուժեղ ազդեցություն է գործում լսողների վրա։ Փսիխոդելիկ ռոքի վառ ներկայացուցիչներ են հետևյալ խմբերը. (Pink Floyd, The Beatles, Cream, Syd Barrett, Grateful Dead, Ջիմի Հենդրիքս, The Yardbirds, The Byrds, Jefferson Airplane) և այլք։
Այս ոճի ստեղծագործություններում հաճախ լինում է որևէ գործիքի երկար սոլո հատված։ Փսիխոդելիկ խմբերի համերգները շատ հաճախ լինում են շոուի տեսքով, որտեղ օգտագործվում են լույսեր, ծուխ և այլ հետաքրքիր էֆեկտներ։
Ծանոթագրություններ
Կատեգորիա:Ռոք երաժշտության ժանրեր
Բիոբիո (տարածաշրջան)
Բիոբիո (Región del Biobío), տարածաշրջան Չիլիում, երկրի առաջին մակարդակի վարչական միավորներից մեկը։ Վարչական կենտրոնն է Կոնսեպսիոն քաղաքը։ Տարածաշրջանը ղեկավարում է նախագահի կողմից նշանակված ինտենդանտը։
Աշխարհագրությունը և բնակչություն
Բիոբիո տարածաշրջանի տարածքի ընդհանուր մակերեսը կազմում է 37 062,6 կմ²։
Վարչական բաժանում
Բիոբիոն ներառում է 4 նահանգ և 54 համայնք։
Արտաքին հղումներ
Կատեգորիա:Չիլիի Բիոբիո տարածաշրջան
Երկրային աղջիկները մատչելի են
«Երկրային աղջիկները մատչելի են» (անգլ.՝ Earth Girls Are Easy, այլ անվանում - «Երկրային աղջիկների հետ ամեն ինչ հեշտ է և հասարակ»), կինոֆիլմ։
Սյուժե
Կալիֆոռնիայի (ԱՄՆ, Երկիր մոլորակ) բնակչուհի Վալերիի անձնական կյանքում կան անձնական խնդիրներ. նա դատապարտելով իր ընկրոջ դավաճանությունը՝ բաժանվում է նրանից։ Հաջորդ օրը նրա լողավազանում ընկնում է մի տիեզերանավ՝ երեք այլմոլորակայիններով. կապույտ, կարմիր և դեղին։ Այլմոլորակայինները տեսնելով հեռուստահաղորդում, որում կային բազմաթիվ գունավոր կանայք, որոշեցին այցելել Երկիր։ Կապ հաստատելով լողավազանի տիրուհու հետ, նրանք սկսում են ծանոթանալ երկրային կյանքին։ Այս ամենը վերջացնելով, Վալերին այլմոլորակայիններից Մակի հետ վերանորոգված տիեզերանավով հեռանում է Երկրից։
Ծանոթագրություններ
Կատեգորիա:Ամերիկյան մելոդրամա ֆիլմեր Կատեգորիա:Ամերիկյան կինոկատակերգություններ Կատեգորիա:Ամերիկյան երաժշտական ֆիլմեր Կատեգորիա:1989 ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան անկախ ֆիլմեր Կատեգորիա:Ամերիկյան ռոմանտիկ կինոկատակերգություններ Կատեգորիա:1988 ֆիլմեր Կատեգորիա:Ֆիլմեր այլմոլորակայինների մասին
Հրեշների կրկես (ֆիլմ)
Հրեշների կրկես (Freak Show), ռեժիսոր Թրուդի Սթայլերի ամերիկյան անկախ դրամատիկական տրագիկոմեդիան, որը նկարահանվել է ըստ Ջեյմս Սենթ Ջեյմսի համանուն ստեղծագործության։ Պրեմիերան կայացել է 2017 թվականի փետրվարի 13-ին Բեռլինի կինոփառատոնում ։ Գլխավոր դերերում նկարահանվել են Ալեքս Լոուտերը, Էբիգեյլ Բրեսլինը, Աննասոֆիա Ռոբը և Բեթ Միդլերը։
Սյուժե
Էքսցենտրիկ դեռահաս Բիլլի Բլումը (Ալեքս Լոուտեր) մեկ ուսումնական կիսամյակով տեղափոխվում է խիստ պահպանողական դպրոց՝ այսպես կոչված, «կարմիր նահանգներից» մեկում։ Համադասարանցիների հետ հարաբերությունները հենց սկզբից չեն ստացվում, քանի որ նրանք զարմացած են այն փաստից, որ Բիլլին կանացի հագուստ է կրում։ Տղային ընկերաբար վերաբերվող միակ մարդիկ ֆուտբոլի աստղը և շատախոս աշակերտուհին են։ Ընդ որում՝ Բիլլին իր համար բազմաթիվ թշնամիներ է ձեռք բերում՝ ի դեմս Լիննեթի (Աբիգեյլ Բրեսլինի) և նրա ընկերուհիների։ Բիլլին որոշում է բոլորին վերջնականապես զարմացնել` մասնակցելով «Դպրոցի թագուհի» մրցույթին։
Ստեղծման պատմություն
2015 թվականի հոկտեմբերի 2-ին հայտարարվել է, որ Թրուդի Սթայլերն կնկարահանի իր առաջին լիամետրաժ ֆիլմը՝ ըստ Ջեյմս Սենթ Ջեյմսի «Հրեշների կրկեսը» պատմվածքի ։ Հայտնի է դարձել, որ Դրյու Բերրումորը կլինի ֆիլմի պրոդյուսերը ։
Նկարահանումները սկսվել են 2015 թվականի հոկտեմբերի 27-ին Նյու Յորքում ։ Ֆիլմի երաժշտությունը գրել է երաժիշտ Դեն Ռոմերը ։
Ֆիլմի տեսարաններից մեկում կարելի է տեսնել Լեոնարդո դա Վինչիի «Խորհրդավոր ընթրիքը» նկարը, որտեղ Բիլին նստած է սեղանի կենտրոնում։
Թողարկում
2017 թվականին Բեռլինի կինոփառատոնում՝ պրեմիերայից անմիջապես հետո, IFC Films ընկերությունը գնել է ԱՄՆ-ում ֆիլմի ցուցադրման իրավունքները ։ Թողարկումը տեղի է ունեցել 2018 թվականի հունվարի 12-ին ։
Արտաքին հղումներ
Կատեգորիա:Ֆիլմեր դպրոցի մասին Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Ամերիկյան վեպերի էկրանավորումներ Կատեգորիա:Նյու Յորքում նկարահանված ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:2017 ֆիլմեր Կատեգորիա:Ամերիկյան պատանեկան կինոկատակերգություններ Կատեգորիա:Ամերիկյան ֆիլմեր հասունացման տարիքի մասին Կատեգորիա:Ամերիկյան ԼԳԲՏ ֆիլմեր Կատեգորիա:ԼԳԲՏ ֆիլմեր
Վիլոսել
Վիլոսել (El Vilosell, Vilosell,El Vilosell), մունիցիպալիտետ Իսպանիայում։ Մտնում է Լիեդա պրովինցիայի մեջ՝ Կատալոնիա ինքնավար համայնքում։ Մունիցիպալիտետը գտնվում է Գարիգես շրջանում։ Նրա տարածքը զբաղեցնում է 9 կմ², իսկ բնակչությունը կազմում է 2000 մարդ 2010 թվականի մարդահամարի տվյալների համաձայն։
Աղբյուրներ
Կատեգորիա:Իսպանիայի բնակավայրեր
Մասարու Իբուկա
Մասարու Իբուկա (井深 大, ), ճապոնացի էլեկտրոնիկայի արդյունաբերող։ Համահիմնադիրն է այժմյան Սոնի ընկերության ։
1933 թ. ավարտել է Վասեդայի համալսարանը։ Այնուհետև աշխատել է կինոժապավեն արտադրող ընկերության ֆոտո-քիմիական լաբորատորիայում։ 1945 թ. թողել է այդ ընկերությունը և հիմնել է ռադիովերանորոգման արհեստանոց Տոկիոյում։
1946 թ. Իբուկան և Ակիո Մորիտան համատեղ հիմնում են Սոնի ընկերությունը, որը սկզբում կրում էր «Տոկիոյի տելեկոմունիկացիոն ինժեներական կորպորացիա» անունը (մինչ 1958)։ Իբուկայի շնորհիվ Սոնին առաջին ընկերությունը դարձավ, որը կիրառեց տրանզիստորային տեխնոլոգիան ոչ ռազմական նպատակներով։ Իբուկան Սոնիի նախագահն էր 1950 թվականից մինչ 1971 թթ., իսկ 1971-1976 թթ. ընթացքում տնօրենը։
Ծանոթագրություններ
Կատեգորիա:Ճապոնացի գործարարներ Կատեգորիա:Ճապոնացի գրողներ Կատեգորիա:Շվեդիայի ճարտարագիտական գիտությունների թագավորական ակադեմիայի անդամներ
Հենրի Պոլսոն
Հենրի Պոլսոն (Henry Merritt "Hank" Paulson Jr., ), ամերիկացի քաղաքական գործիչ, ԱՄՆ ֆինանսների 74-րդ նախարար (2006-2009), Արժույթի միջազգային հիմնադրամի կառավարիչների խորհրդի անդամ։ Մինչ այդ, 1998-2006 թվականներին եղել է Goldman Sachs-ի նախագահն ու գլխավոր գործադիր տնօրենը։
Կենսագրություն
Հենրի Պոլսոնը ծնվել է 1946 թվականի մարտի 28-ին Փալմ Բիչում (Ֆլորիդա)։ Ընտանիքը ձիեր, խոզեր, կովեր, ոչխարներ և հավեր է պահել։ Պոլսոնի հայրը խիստ կարգապահության կողմնակից էր։ Հենրի Պոլսոնն աշխատում էր ֆերմայում՝ օգնելով խնամել կենդանիներին։ Պոլսոնները քրիստոնեական գիտության հետևորդներ էին ։
1968 թվականին ավարտել է Դարտմուտի քոլեջը՝ հումանիտար գիտությունների բակալավրի աստիճանով։ Պոլսոնը քոլեջում ընդգրկված էր Ֆի բետա Կապա ուսանողական կազմակերպությունում, Գրին Քեյ բնապահպանական հասարակությունում և տեղի քրիստոնեական համայնքի նախագահն էր ։ 1970 թվականին Հենրի Պոլսոնն ավարտել է Հարվարդի բիզնես դպրոցը՝ բիզնեսի կառավարման մագիստրոսի աստիճանով ։
1974 թվականին Պոլսոնն ընդունվել է Չիկագոյի Goldman Sachs մասնաճյուղ՝ որպես ներդրումային բանկային ստորաբաժանման կրտսեր աշխատակից։ 1982 թվականին դարձել է Goldman Sachs-ի գործընկերը։ 1983-1988 թվականներին ղեկավարել է Investment Banking Group-ի գրասենյակը միջին Արևմուտքում։ 1999 թվականին Հենրի Պոլսոնը նշանակվել է ամբողջ կորպորացիայի գլխավոր տնօրեն, և նրա տարեկան եկամուտը 2005 թվականին կազմել է 37 մլն դոլար, իսկ 2006 թվականին՝ 16.400 հազար դոլար։ 2006 թվականին նրա ակտիվների արժեքը Forbes-ը գնահատել է մոտ 700 մլն դոլար ։ Պոլսոնի ղեկավարությամբ Goldman Sachs-ում կառուցվել է կառավարման համակարգ, որը հիմնված էր կոշտ կարգապահության վրա, իսկ գլխավերևում դրվել են աշխատակիցների գործունեության ֆինանսական արդյունքները, որոնցից կախված էին նաև տարբերվող անձնակազմին վճարվող մեծ բոնուսները ։
2006 թվականին նախագահ Ջորջ Բուշը 60-ամյա Պոլսոնին նշանակել է ֆինանսների նախարար ։ «Հենրին կիսում է իմ փիլիսոփայությունը, որ տնտեսությունը ծաղկում է, երբ մենք վստահում ենք ամերիկյան ժողովրդին պահել, ծախսել և ներդնել իրենց գումարները այնպես, ինչպես նրանք հարկ են համարում»,- հայտարարել է այն ժամանակ Բուշը ։ Սենատը հաստատել է Պոլսոնի թեկնածությունը, և 2006 թվականի հուլիսին նա երդվել է։ Պոլսոնը դարձել է ֆինանսների երկրորդ նախարարը, մինչ այդ Goldman Sachs-ի նախկին ղեկավարը, Ռոբերտ Ռուբինից հետո, որը գլխավորել Է Goldman Sachs-ը 1990-1992 թվականներին և զբաղեցրել է ֆինանսների նախարարի պաշտոնը 1995 թվականին։ Նախագահ Բուշն այդ ժամանակ իր առջև դրված խնդիրների թվում առաջին տեղում դրել է «Ցածր հարկերի պահպանումը» ։ Իր առաջին հրապարակային ելույթում Պոլսոնը բարձրացրել է աղքատների և հարուստների միջև տարաձայնությունները։
2008 թվականի սեպտեմբերի 19-ին գործարկվել է այսպես կոչված «Պոլսոնի ծրագիրը»՝ 700 մլրդ դոլարի փաթեթ ամերիկյան ֆինանսական շուկան փրկելու համար։
Պոլսոնը հայտնի է վայրի բնության պահպանման նվիրվածությամբ։ Նա ավելի քան 100 միլիոն դոլար է նվիրել բնության պահպանության և բնապահպանական կրթության համար ։ Քաղաքական գործիչը ներկայումս հանդիսանում է գիշատիչ թռչունների պահպանմանը նվիրված «Peregrine Fund» խորհրդատվական խորհրդի անդամ։
Ծանոթագրություններ
Կատեգորիա:Ամերիկացի գործարարներ Կատեգորիա:ԱՄՆ-ի քաղաքական գործիչներ
Ֆոլքլենդյան գայլ
Ֆոլքլենդյան գայլը (լատ․Dusicyon australis) պատկանել է շնազգիներին։ Մինչև այսօր շարունակվում է առեղծված մնալ, թե ինչպես է այն ապրել Ֆոլքլենդյան կղզիներում, քանի որ այն ոչնչացվեց մարդկանց կողմից ավելի շուտ, քան հնարավոր եղավ նրան ուսումնասիրել ։
Աղբյուրներ
Կատեգորիա:Գայլեր
Մարի Բոյնե
Մարի Բոյնե Պերսեն (Mari Boine Persen, ), ավելի հայտնի որպես Մարի Բոյնե , նորվեգիացի սաամական երգչուհի։ Հայտնի է որպես հեղինակային երգերի կատարող, որոնց մեջ բացի ավանդական սաամական երգերից (այդ թվում յոյկ), կան նաև ջազի և ռոքի տարրեր։
Կենսագրություն
Մարի Բոյնեն ծնվել և մեծացել է սաամական ավանդական ընտանիքում, որն զբաղվում էր ձկնորսությամբ և գյուղատնտեսությամբ (հայրը նաև հյուսն էր), Ֆինմարքի շրջանում գտնվող, Ֆինլանդիային սահմանակից Gámehisnjárga գյուղում։ Հայրը Իոսիֆ Բոյնե Օլսենն էր (Josef Boine Olsen) (1922—1990), մայրը` Կիրստեն Վուոլաբը (Kirsten Vuolab) (1924—1991): Նրա ծնողները պատկանում էին լեստադիանյան համայնքին, այստեղ սաամների լեզուն և մշակույթը չէր գնահատվում, իսկ յոյկը և սաամական ավանդական երգեցողությունն անվանում էին «սատանայական երգեր»։ Դպրոցում, որտեղ հաճախում էր Մարին, բոլոր առարկաները դասավանդվում էին նորվեգերեն, ամենը, ինչ կապված էր սաամական մշակույթի հետ, չնայած պաշտոնապես արգելված չէր, սակայն փաստացի վերացվում էր, իսկ հոգեբանական իրավիճակը այնպիսին էր, որ ինքն, իր իսկ խոստովանությամբ, ամաչում էր, որ պատկանում է սաամներին և լավ կլիներ, եթե ինքը ծնված լիներ որպես նորվեգացի։ «Մենք ոչ միայն չէինք հպարտանում ազգային մշակույթով, մենք նաև ամաչում էինք։ Տանը երգում էինք բացառապես օտար երգեր»։
Բոյնեն կարծում էր, որ սաամական ժողովրդի գոյատևման ուղին ինքնաճանաչումն է։ Իր կարծիքով ոչ քաղաքականությունը, ոչ ոչ էկոնոմիկան, կարևորը մշակույթն է։ «Մենք սաամներս, դժվար ենք ապրում, որովհետև քիչ գիտենք մեր մասին։ Ամենագլխավորը նախնիների արվեստն ու պատմությունն է»։
Մարին երգում է ավանդական ազգային երգեր գործիքային նվագակցությամբ` յոյկի ոճով։ Նրա ստեղծագործության առանձնահատկությունը ժողովրդական ոճի լրացումն է ջազի, ռոքի, փոփի տարրեով։ Մարիի համերգների բնութագրիչ առանձնահատկությունն իր վոկալ համարների միաձուլումն է գործիքային պարտիաների հետ երաժիշտների կատարմամբ։
Սկավառակագրություն
Անվանումները ներկայացված են նորվեգերեն և սաամերեն, նաև հայերեն թարգմանությամբ։
Jaskatvuođa maŋŋá (1985)
Jaskatvuođa maŋŋá / Etter stillheten / Լռությունից հետո
Gula Gula (1989)
Gula Gula / Hør stammødrenes stemme / Լսիր ցեղի մայրիկի ձայնը
Goaskinviellja (1993)
Goaskinviellja / Ørnebror / Արծվի եղբայրը
Radiant Warmth (1996)
Goaskinviellja և Leahkastin ձայնասկավառակների բանաքաղ
Eallin (1996)
Համերգի ձայնագրություն
Bálvvoslatjna (1998)
Bálvvoslatjna / / Молельня
Winter in Moscow (2001)
(Իննա Ժելանյայի և Սերգեյ Ստարոստինի հետ համատեղ)
Gávcci Jahkejuogu (2002)
Gávcci Jahkejuogu / / Տարվա ութ եղանակներ
Idjagieđas (2006)
Idjagieđas / I Nattens Hand / Գիշերվա ձեռքում
Kautokeino-opprøret (2008)
«Ապստամբություն Կաուտոկեյնոյում» ֆիլմի սաունդթրեք
Čuovgga Áirras (2009) feat. WAR Production
Čuovgga Áirras / Sterna Paradisea
Հյուրախաղեր Ռուսաստանում
2010 թվականի ապրիլին Բոյնեն համերգ էր տալու Մոսկվայում, սակայն նրա այցը տեղի չունեցավ Իսլանդիայում հրաբխի ժայթքման պատճառով, քանի որ դադարեցվել էին ավիաչվերթները ։ 2010 թվականի սեպտեմբերին նա համերգ տվեց Արխանգելսկում Նորվեգիայի օրերի շրջանակում։ 2011 թվականի մայիսի 31-ին Մոսկվայում Նկարիչների կենտրոնական տանը տեղի ունեցավ Բոյնեի միակ համերգը ։ 2014 թվականի ապրիլի 7-ին Բոյնեի համերգը տեղի ունեցավ Մուրմանսկում։
Ընտանիք
Ունի երեխաներ և թոռներ։ Ըստ Մարիի խոսքերի` աշխարհում ամենից շատ նա սիրում է թոռների հետ գնալ ձկնորսության և հատապտուղներ հավաքելու։
Արտաքին հղումներ
Կատեգորիա:Նորվեգացի երգչուհիներ Կատեգորիա:21-րդ դարի երգչուհիներ Կատեգորիա:Նորվեգացի երաժիշտներ Կատեգորիա:Նորվեգացի կոմպոզիտորներ
Դերսու Ուզալա
Դերսու Ուզալա, նանայացի որսորդ, ողջ կյանքը ապրել է տայգայում։ Կնոջ և երեխաների մահից հետո ապրել է բաց երկնքի տակ և միայն ձմռանը ժամանակավոր յուրտ է սարքել։ Վլադիմիր Արսենևի «Դերսու Ուզալա» և «Ուսուրական երկրամասում» վեպերի հերոսն է։
Կենսագրություն
Դերսու Ուզալան ծնվել է Ուսուրական երկրամասում։ Նրա ծննդյան ճշգրիտ ամսաթիվն անհայտ է։ Ջրծաղիկի համաճարակի պատճառով կործցրել է ողջ ընտանիքը։: Ուսուրի գետի հովտում թափառելով զբաղվել է մորթատու կենդանիների որսով։
1906 թվականից, որպես ուղեցույց մասնակցել է հայտնի ռուս ճանապարհորդ, գրող, հետախույզ Վլադիմիր Արսենևի գլխավորությամբ արշավախմբերի ։
Մահացել է ավազակային հարձակման արդյունքում, 1908 թվականի մարտի 13-ին Կորֆովսկայա երկաթուղային կայարանի մոտակայքում ։
Հիշատակ
Վլադիմիր Արսենևի գրքի հիման վրա երկու ֆիլմ է նկարահանվել։ 1961 թվականինին ռեժիսոր Աղասի Բաբայանը նկարել է Դերսու Ուզալայի մասին առաջին կինոնկարը, որտեղ Կասիմ Ժակիբաևը խաղացել է Ուզալայի դերը։ Երկրորդ ֆիլմը նկարահանել է Ակիրա Կուրոսավան 1975 թվականինին։ Ուզալայի կերպարը էկրանավորել է  Մաքսիմ Մունցուկը։ Ֆիլմը նվաճել «Ոսկե մրցանակ» և «FIPRESCI» մրցանակ Մոսկվայի 9-րդ միջազգային կինոփառատոնում և 1976 թվականի «Օսկար» ՝ լավագույն օտարալեզու կինոնկարի համար ։
Ծանոթագրություններ
Կատեգորիա:Անձինք այբբենական կարգով Կատեգորիա:Կերպարներ այբբենական կարգով Կատեգորիա:1908 մահեր Կատեգորիա:1849 ծնունդներ Կատեգորիա:Որսորդներ Կատեգորիա:Ռուսաստանում սպանվածներ
Զինինի ռեակցիա
1842 թվականին հայտնաբերել է արոմատիկ նիտրոմիացությունների վերականգման ռեակցիան և ստացել անիլին ։
Կամ ռեկակցիան ընթանում էալյումինի և ալկալիների միջև.
Литература
Կատեգորիա:Օրգանական ռեակցիաներ
Ռոկաբերնարդա
Ռոկաբերնարդա (Roccabernarda), կոմունա Իտալիայում, գտնվում է Կալաբրիա մարզի Կրոտոնե գավառում ։
Բնակչությունը 3385 մարդ, բնակչության խտությունը 51.7 մարդ/կմ²։ Զբաղեցնում է 65 կմ² տարածք։ Փոստային ինդեքս՝ 88835։ Հեռախոսային կոդ՝ 0962։
Ծանոթագրություններ
Կատեգորիա:Իտալիայի բնակավայրեր
(189) Ֆթիա
(189) Ֆթիա (Phthia), աստերոիդ աստերոիդների հիմնական գոտում։ Հայտնաբերվել է 1878 թվականի սեպտեմբերի 9-ին Քրիստիան Պետերսի կողմից Քլինտոնում ։
Միջին հեռավորությունը Արեգակից կազմում է 2,449932 ա. մ., առավելագույնը մոտենում է 2,3626 ա. մ. հեռավորության վրա և հեռանում 2,5372 ա. մ., իսկ Երկրի ուղեծրին Ֆթիա աստերոիդը նվազագույնը մոտենում է 1,3619 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1400,65 երկրային օրվա ընթացքում, իր ուղեծրով շարժվելով միջինում 0,257024 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,18° անկյուն։
Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
Կատեգորիա:Աստերոիդների դաս S Կատեգորիա:1878 թվականին հայտնաբերված աստղագիտական մարմիններ Կատեգորիա:Քրիստիան Պետերսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
(8643) Քյուրկուս
(8643) Քյուրկուս (Quercus), աստերոիդ աստերոիդների հիմնական գոտում։ Հայտնաբերվել է 1988 թվականի սեպտեմբերի 16-ին Էրիկ Էլստի կողմից Վերին Պրովանսում ։
Միջին հեռավորությունը Արեգակից կազմում է 2,569206 ա. մ., առավելագույնը մոտենում է 2,171 ա. մ. հեռավորության վրա և հեռանում 2,9674 ա. մ. ։ Արեգակի շուրջ մեկ ամբողջական պտույտ է կատարում 1504,17 երկրային օրվա ընթացքում, իր ուղեծրով շարժվելով միջինում 0,239335 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,98° անկյուն։
Արտաքին հղումներ
Կատեգորիա:1988 թվականին հայտնաբերված աստղագիտական մարմիններ Կատեգորիա:Էրիկ Էլստի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Տատյանա Չեռնովոլ
Տատյանա Նիկոլաևնա Չեռնովոլ (Тетяна Миколаївна Чорновол, ), ուկրաինացի լրագրող, հասարակական և քաղաքական գործիչ։ Ուկրաինայի կառավարության հակակոռուպցիոն քաղաքականության հարցերով հանձնակատար 2014 թվականի մարտի 5-ից օգոստոսի 18-ը, 2014 թվականի նոյեմբերի 27-ից մինչև 2019 թվականի օգոստոսի 29-ը՝ Գերագույն Ռադայի VIII գումարման պատգամավոր «Ժողովրդական ճակատ» կուսակցությունից։
«Ձախ ափ» պորտալի նախկին խմբագիր։ Հայտնի է կոռուպցիոն սխեմաների և քաղաքական գործողությունների իր հետաքննություններով։
Ուկրաինայի VIII գումարման Գերագույն Ռադայում «Ժողովրդական ճակատ» քաղաքական կուսակցության խորհրդարանական խմբակցության անդամ, որպես ժողովրդական պատգամավոր՝ եղել է Ուկրաինայի Գերագույն ռադայի ազգային անվտանգության և պաշտպանության հանձնաժողովի անդամ, ինչպես նաև Ուկրաինայի Գերագույն ռադայի ժամանակավոր հետաքննչական հանձնաժողովի նախագահի տեղակալ՝ Իվանո-Ֆրանկիվսկի մարզի Կալուշի շրջանում հեքսաքլորբենզոլի վտանգավոր թափոնների հավաքման ծառայությունների մատուցման նպատակով հատկացված  պետական միջոցների յուրացման հանգամանքների հետաքննության հարցերով 2011- 2014 թվականներին, Սևծովյան տնտեսական համագործակցության կազմակերպության խորհրդարանական վեհաժողովում մշտական պատվիրակության անդամ ։
Կենսագրություն
Տատյանա Չեռնովոլը ծնվել է Կիևում, ծնողները Չերկասիի մարզից են ։ Բնակվում է Կիևի մարզի Բորիսպիլի շրջանի Գորա գյուղում ։
1998-2001 թվականներին Չեռնովոլը ղեկավարել է Չեչնիայի Իչկերիայի Հանրապետության տեղեկատվական կենտրոնը Կիևում, որը ստեղծվել է Ասլան Մասխադովի աջակցությամբ։ 2000 թվականին նա հրապարակել է մի քանի ռեպորտաժներ  Չեչնիայից։
2001-2004 թվականներին աշխատել է «ПиК» ամսագրում, որտեղ գլխավորել է «Շաբաթվա թեման» խորագիրը ։ Նա հրապարակվել է «Տեսաբան» հրատարակչությունում և աշխատել այնտեղ որպես թղթակից 2005-2009 թվականներին ։
Այնուհետև զբաղվել է հետաքննողական լրագրությամբ։ «Նարնջագույն հեղափոխություն»-ից հետո սկսել է գրել կոռուպցիայի մասին։ 2006 թվականին նա առաջինն է եղել, ով սկսել է ռեզոնանսային հետաքննություն «Մեժգորիե» նստավայրի վերաբերյալ ։
2007 թվականի մարտի 30-ին Ուկրաինայի ժողովրդական պատգամավոր Ռինատ Ախմետովը հայց է ներկայացրել Լոնդոնի Արդարադատության բարձր դատարան (High Court of Justice) ընդդեմ «Տեսաբան»  ինտերնետային հրատարակության՝ Տատյանա Չեռնովոլի հոդվածաշարում իր երիտասարդության մասին կեղծ տեղեկություններ հրապարակելու համար։ 2008 թվականի սկզբին հայցը բավարարվել է հեռակա, քանի որ պատասխանողներից ոչ մեկը չի ներկայացել դատարան ։ 2008 թվականի հունիսին նույն դատարանը վճռել է հայցվորին վճարել 100.000 ԱՄՆ դոլարի չափով վնասի փոխհատուցում։ Հրատարակության ներկայացուցիչները հայտնել են, որ իրենց չեն հրավիրել և չեն տեղեկացրել դատական նիստի օրվա մասին[11]։ Ինչպես նաև, ըստ հրատարակության տեղեկության, բրիտանական  դատարանների որոշումները լեգիտիմ չեն Ուկրաինայում ։
2009 թվականից Տատյանա Չեռնովոլը հրապարակում է իր հոդվածները «Ձախ ափ» և «Ուկրաինական ճշմարտություն» հրատարակություններում ։
2010 թվականից նա աշխատում է որպես Lb.ua պորտալի խմբագիր։ Նա նաև «Դադարեցրե՛ք գրաքննությունը» հասարակական շարժման անդամ է ։
2018 թվականի նոյեմբերի 1-ին նա ընդգրկվել է այն ուկրաինացի ֆիզիկական անձանց ցուցակում, որոնց նկատմամբ Ռուսաստանի կառավարությունը պատժամիջոցներ է կիրառել ։
«Ուկրաինան առանց Կուչմայի»
Տատյանա Չեռնովոլը 17 տարեկանից սկսել է մասնակցել ՈւԱԱ-ՈւԺԻ-ի ակցիաներին, հետագայում դարձել կազմակերպության մամուլի քարտուղարը (կամավորական հիմունքներով) ։ «Ուկրաինան առանց Կուչմայի» ակցիաներից մեկի ժամանակ, ի նշան բողոքի ՈւԱԱ-ՈւԺԻ-ի անդամների բանտարկության դեմ, ընկերոջ հետ միասին նա շղթայվել է Կիևի երկաթուղային կայարանի ռելսերին։ Երբ «Ուկրաինան առանց Կուչմայի» քարոզարշավից հետո ՈւԱԱ-ՈւԺԻ-ն բանակցություններ սկսեց իշխանությունների հետ, Չորնովոլը դա համարել է «սկզբունքների դավաճանություն» և հեռացել է կազմակերպությունից ։
«Յանուկովիչ, լեզուն  քո դատավճիռն է»
2012 թվականի օգոստոսի 1-ին Գերագույն Ռադայի նախագահ Վլադիմիր Լիտվինը ստորագրել է «Պետական լեզվական քաղաքականության հիմունքների մասին» օրենքի նախագիծը և այն ուղարկել Ուկրաինայի նախագահին ստորագրության, Տատյանա Չոռնովոլը մակագրություն է արել ճանապարհին Մեժիգորիեյի Վիկտոր Յանուկովիչի նստավայրի մոտակա ճանապարհին՝ «Յանուկովիչ, լեզուն քո դատավճիռն է։ Մի ստորագրիր»։ Դրանից հետո նրան բերման ենթարկեցին ճանապարհային ոստիկանության աշխատակիցները և ուղարկեցին Վիշգորոդի շրջանի ոստիկանության բաժին ։ Գործը տեղափոխվել է դատարան՝ նրան մեղադրել են 173 հոդվածով՝ մանր խուլիգանություն։ Նույն օրը դատարանն արդարացրել է լրագրողին ։ Թեև դատարանը Տատյանա Չեռնովոլի գործողություններում վիրավորանք չի տեսել, բայց ասֆալտի վրայի մակագրությունը նույն օրը ներկվել է անհայտ անձանց կողմից։
«Մեժիգորիե»
2012 թվականի օգոստոսի 24-ին, ժամը 22-ի սահմաններում, Տատյանա Չեռնովոլը սողոսկել է Մեժիգորիեի տարածք, որտեղ մնացել է մոտ երեք ժամ, մինչև նրան կալանավորել են անվտանգության աշխատակիցները։ Այդ ընթացքում լրագրողուհուն հաջողվել է բջջային հեռախոսով մի քանի լուսանկար անել, որոնք հետագայում հրապարակվել են համացանցում ։ Ակցիայի նպատակն է եղել ցույց տալ, որ «ցանկապատերը ոչինչ են, ոչ մի ցանկապատ չի կարող պաշտպանել Ուկրաինայի թշնամիներին վրդովված ժողովրդից»։
«Կիևխորհուրդ»
2013 թվականի օգոստոսի 16-ին Տատյանա Չեռնովոլը Իգոր Լուցենկոյի, Եգոր Սոբոլևի, Ալեքսանդր Մարչենկոյի և Ալեքսեյ Գերմանի («Ազատություն»նախաձեռնություն) հետ միասին եկել է Կիևի քաղաքային խորհրդի նիստերի դահլիճ՝ ի նշան բողոքի օգոստոսի 19-ին նշանակված քաղաքային խորհրդի նիստի դեմ,  որի աշխատանքի ժամկետն  ավարտվել էր հունիսի 2-ին։ Չորս ակտիվիստներ ձերբակալվել են և դատապարտվել վարչական կալանքի՝ հինգ օրով ։ Տատյանա Չորնովոլը մնացել է Կիևի քաղաքային խորհրդի շքամուտքում, մինչև նրան հեռացրել են Արտակարգ իրավիճակների նախարարության աշխատակիցները ։ Այդ առիթով Տատյանա Չորնովոլը տուգանվել է երկու անգամ՝ 130 գրիվնա՝ ոստիկանությանը չենթարկվելու համար և 113 գրիվնա՝ խուլիգանության համար ։
Քաղաքական գործունեություն
Տատյանա Չորնովոլն առաջադրվել է  Գերագույն Ռադայի պատգամավորության թեկնածու 2012 թվականի խորհրդարանական ընտրություններում թիվ 120 մեծամասնական ընտրատարածքում (Գորոդոկսկի, Մոստիսկի շրջաններ, Լվովի մարզի Սամբիրսկի շրջանի մի մասը)։ Նա առաջադրվել է  «Բատկիվշչինա» կուսակցությունների համաուկրաինական միավորման կողմից ։ Տատյանա Չեռնովոլն ընտրություններում զբաղեցրել է երկրորդ տեղը՝ պարտվելով Յարովլավ Դուբնևիչին ։
2014 թվականի մարտի 5-ին Ուկրաինայի Նախարարների կաբինետը նրան նշանակել է հակակոռուպցիոն քաղաքականության հարցերով կառավարության հանձնակատար ։ 2014 թվականի սեպտեմբերի 3-ին նա հրաժարական է տվել իր պաշտոնից մի քանի հակակոռուպցիոն նախաձեռնությունների ձախողման պատճառով ։ 2014 թվականի սեպտեմբերի 10-ին ներքին գործերի նախարար Արսեն Ավակովը Տատյանա Չեռնովոլին նշանակել է իր խորհրդական ։ 2014 թվականի սեպտեմբերից նա ընդգրկվել է «Ազով» գումարտակի կազմում ։ 2014 թվականի սեպտեմբերի 10-ին Ուկրաինայի ներքին գործերի նախարար Արսեն Ավակովի, արդարադատության նախարար Պավլո Պետրենկոյի, Ազգային անվտանգության և պաշտպանության խորհրդի նախկին քարտուղար Անդրեյ Պարուբիի, ժողովրդական պատգամավորներ Վյաչեսլավ Կիրիլենկոյի և Լիլիա Գրինևիչի հետ միասին Տատյանա Չեռնովոլն ընդգրկվել  է «Ժողովրդական ճակատ» կուսակցության կազմում, որը ղեկավարվել է Ուկրաինայի վարչապետ Արսենի Յացենյուկի և Գերագույն Ռադայի խոսնակ Ալեքսանդր Տուրչինովի կողմից ։
Ներկ
2012 թվականի սեպտեմբերի 13-ին անհայտ երիտասարդը մեկ դույլ կանաչ ներկ է լցրել լրագրողուհու վրա, երբ նա դուրս է եկել Լվովում իր տան մուտքի վեցերորդ հարկում գտնվող վերելակից։ Հարևանների խոսքով՝ տղան երեք օր սպասել է Տատյանային մուտքի տակ։ Տատյանայի կարծիքով՝ այդ սադրանքը կարող էին կազմակերպել ինչպես 2012 թվականին Գերագույն Ռադայի ընտրություններում իր տեղական մրցակիցները, այնպես էլ կենտրոնական իշխանությունների քաղաքական գործիչները։ Այդ իրադարձությունից մեկ շաբաթ առաջ անհայտ անձինք ծակել են նրա ավտոմեքենայի անվադողերը ։
2012-2013 թվականների միջադեպեր
2012-2013 թվականների ընթացքում, ըստ լրագրողի, նրա էլեկտրոնային փոստը բազմիցս կոտրել են, փորձել են կեղծ տեղեկատվություններ ուղարկել  և հանել որոշ լուսանկարներ ։
2012 թվականի հոկտեմբերի 6-ին Տատյանա Չեռնովոլը ծեծի է ենթարկվել իր ընտրատարածքում՝ փորձելով պարզել իր անունից կեղծ թռուցիկների տարածումը։ Անհայտ անձանց կողմից բաժանվել են թռուցիկներ՝ իբր իրեն աջակցելու նպատակով գումար փոխանցելու կոչով, որտեղ նշված է եղել իրեն անհայտ հաշիվ։ Ըստ Տատյանա Չեռնովոլի՝ տպագրվել է մոտ 100000 կեղծ թռուցիկ ։
Մահափորձ 2013 թվականի դեկտեմբերի 25-ին
2013 թվականի դեկտեմբերի 24-ի լույս 25-ի գիշերը Եվրամայդանի իրադարձությունների ժամանակ Տատյանա Չեռնովոլը դաժան ծեծի է ենթարկվել երկու անհայտ անձանց կողմից։ Դա տեղի է ունեցել այն բանից հետո, երբ Չեռնովոլը գնացել է ՆԳ նախարար Վիտալի Զախարչենկոյի և գլխավոր դատախազ Վիկտոր Պշոնկայի տները նկարահանելու։ Պշոնկայի տան նկարահանումների ժամանակ «Բերկուտի» պահակները հետևել են նրան ։
Ոստիկանության տվյալներով՝ ծեծը տեղի է ունեցել այն բանից հետո, երբ Տատյանա Չեռնովոլի մեքենան ճնշել և կանգնեցրել է մեկ այլ մեքենա ։ Տատյանայի կարծիքով, հարձակվողների մեքենայից երկու տղամարդ կոտրել են իր մեքենայի ապակին, ինքը դուրս է ցատկել մեքենայից և սկսել փախչել, սակայն նրանք հասել են իրեն և դաժան ծեծի ենթարկել։ Հոսպիտալացումից հետո Առողջապահության նախարարությունը նրա վիճակը պաշտոնապես գնահատել է միջին ծանրության։ Առաջին վիրահատությունը նախատեսված է եղել դեկտեմբերի 28-ին ։
Ժողովրդական պատգամավոր Սերգեյ Փաշինսկին Հանրային հեռուստաընկերությանը տված իր մեկնաբանությունում ասել է․ «Նրան լրտեսել են էլեկտրոնային միջոցներով, ինչը կարող էին անել միայն մեր հատուկ ծառայությունները։ Նրան հետևել, ճնշել և արգելափակել են։ Դա մի ամբողջ ավազակային հատուկ գործողություն է եղել» ։ Ծեծից մի քանի օր առաջ Տատյանա Չեռնովոլը հայտնել է, որ Ուկրաինայի անվտանգության ծառայության աշխատակիցները իրեն ձերբակալելու օրդեր են ունեցել ։
Դեկտեմբերի 25-ին համացանցում հրապարակվել են Տատյանա Չեռնովոլի մեքենայի տեսանկարահանող սարքի նյութերը ։ Տեսանյութում երևում է, թե ինչպես է «Porsche Cayenne»-ի վարորդը մի քանի անգամ «կտրում» մեքենայի ճանապարհը և փորձում կանգնեցնել այն «Porsche Cayenne»-ի ուղևորները սպորտային հագուստով երիտասարդներ են եղել։ Հետագայում պարզվել է որ, «Porsche Cayenne» մեքենան գրանցված է Ալեքսանդր Վլադիմիրովիչ Խրամցովի անվամբ ։ Շուտով հայտարարել են, որ դեպքից երկու ամիս առաջ Խրամցովը մեքենան վաճառել է իր մտերիմ ընկերոջը ։
Իրավապահները քրեական գործ են հարուցել լրագրողին ծեծի ենթարկելու փաստի առթիվ։ Մեքենայի տերը և երեք այլ կասկածյալներ կալանավորվել են, 2014 թվականի հունվարի 7-ին Hromadske.TV-ին տված հարցազրույցում Տատյանա Չորնովոլը հայտարարել է, որ իր վրա հարձակումը տեղի է ունեցել նախագահ Վիկտոր Յանուկովիչի հրամանով ։
2014 թվականի փետրվարին նախկին նախագահ Յանուկովիչի Մեժիգորիեի նստավայրում հայտնաբերվել է Տատյանա Չորնովոլի անձնական գործը, ինչպես նաև Ուկրաինայի նախագահի անվտանգության ծառայության ղեկավար Կոնստանտին Կոբզարի գրառումները տարբեր նշումներով, որոնք կարող են վկայել լրագրողին լրտեսելու և դաժան ծեծի ենթարկելու միջադեպին նրա անմիջական մասնակցության մասին ։
«Կոճակի սեղմում»
2015 թվականի մայիսի 21-ին Տատյանա Չորնովոլը խախտել է կանոնակարգը և իր գործընկեր Ելենա Լեդովսկիի փոխարեն կողմ քվեարկել «Ուկրաինայի հարկային օրենսգրքի XX «Անցումային դրույթներ» բաժնում փոփոխություններ կատարելու մասին օրենքի № 1912 նախագծին, որը վերաբերել է էլեկտրական շարժիչներով հագեցած տրանսպորտային միջոցների ներմուծման, մատակարարման և հարկման առանձնահատկություններին» ։ Ավելի ուշ Չեռնովոլը հայտարարել է, որ դա միտումնավոր է արել։
Իրականում «կոճակ սեղմելը» ամոթալի երևույթ է, բայց դա խորհրդարանի ամենամեծ խնդիրը չէ և այն խնդիրը չէ, որին պետք է բոլորը ուշադրություն դարձնեն, հետևաբար մոռանան պետության ճակատագրի վրա ազդող այլ բաների մասին ։ Գերագույն Ռադայի պատգամավորների կողմից այլ անձի փոխարեն քվեարկությունն արգելված է Ուկրաինայի Սահմանադրությամբ ։
Արմատական ակցիաներ
2013 թվականի նոյեմբերին Եվրամայդանում տեղի ունեցած անկարգությունների ժամանակ Չեռնովոլը կոտրել է ապակին և նստել միկրոավտոբուսի մեջ, որտեղ եղել են ՈւԱԾ-ի ներկայացուցիչներ։ Դա հրահրել է  բախումներ ցուցարարների և «Բերկուտի» աշխատակիցների միջև  ։
Նույն թվականի դեկտեմբերի 1-ին Չեռնովոլը գլխավորել է մի խումբ ցուցարարների, ովքեր գրավել են Կիևի պետական քաղաքային վարչակազմի շենքը։ Լրագրողի խոսքով, մայդանցիներին շենքը պարզապես անհրաժեշտ է եղել, որ իրենք կարողանային այդտեղ «տաքանալ, քնել, զուգարան գնալ» ։ Միևնույն ժամանակ, նա կարծել է, որ ինքը որևէ օրենք չի խախտել, քանի որ Կիևի ՊՔՎ-ի շենքը կիևցիների սեփականությունն է և քաղաքային համայնքն իրավունք ունի տնօրինել այն։ <...> Քանի որ Յանուկովիչը բռնազավթել է այն, ժողովուրդն իրավունք ունի արձագանքելու դրան ։
2014 թվականի հունվարի 18-ին մի խումբ ցուցարարներ Չեռնովոլի գլխավորությամբ ավերել են Կիևի Լիպսկոյ փողոցում գտնվող Ռեգիոնների կուսակցության գրասենյակը։ Շենքը գրոհելու ժամանակ ակտիվիստները Մոլոտովի կոկտեյլներ են նետել, շենքում մարդիկ են եղել, որոնցից մեկը՝ տեխնիկ և համակարգչային աշխատող Վլադիմիր Զախարովը, շնչահեղձ է եղել ծխից    ։
2014 թվականի մարտի 19-ին սառը զենքերով և հրազենով զինված մի խումբ անձինք հարձակվել են Ճարտարապետաշինարարական պետական տեսչության գրասենյակի վրա։ Հարձակվողները ներկայացել են որպես Տատյանա Չեռնովոլի կողմից ղեկավարվող հակակոռուպցիոն բյուրոյի ներկայացուցիչներ։ Զենքով սպառնացել և գերի են վերցրել շենքում գտնվող երկու տեղեկատվական տեխնոլոգիաների ոլորտի ներկայացուցիչների, ինչպես նաև փաստաթղթեր ու արժեքավոր իրեր են տարել։ Բանտարկյալներն ազատ են արձակվել միայն ոստիկանների և լրագրողների ժամանումից հետո ։
2014 թվականի սեպտեմբերի 8-ին Տատյանա Չեռնովոլը հարձակվել է Ուկրաինայի Նախարարների կաբինետի նախարար Օստապ Սեմերակի վրա՝ ճանկռելով նրա դեմքը։ Հակամարտության պատճառն այն է եղել, որ նախարարը հրաժարվել է աջակցել Հետաքննությունների ազգային բյուրոյի մասին Չեռնովոլի ներկայացրած  օրինագծին՝ նախընտրելով Պորոշենկոյի դաշինքի պատգամավոր Վիկտոր Չումակի տարբերակը  ։
Կիևում Ազգային ոստիկանության պաշտոնական ներկայացուցիչը հաստատել է, որ հենց Չեռնովոլն է հարձակվել Սակագնային մայդանի ակտիվիստների վրա ։
2016 թվականի փետրվարի 18-ին Տատյանա Չեռնովոլը մտել է «Ժողովրդական ճակատի» պատգամավոր Սերգեյ Պաշինսկու գործունեության դեմ ակցիայի մասնակից ցուցարարի մեքենան՝ հրաժարվելով լքել այն։ Պատգամավորական անձեռնմխելիության պատճառով ոստիկանությունը ոչինչ չի կարողացել անել Չեռնովոլի հետ, ուստի դեպքի վայր են կանչել հոգեբուժարանի բժիշկների խմբին    ։
Անատոլի Ավագյան
Կենսագրություն
Ծնվել է Հյուսիսային Արցախի Շահումյանի շրջանի Շահումյան ավանում, բժշկի ընտանիքում։ 1965 թվականին ավարտել է Երևանի Աբովյանի անվան միջնակարգ դպրոցը, 1971 թվականին Երևանի պետական համալսարանի իրավաբանական ֆակուլտետը։
Տատյանա Չեռնովոլ
Արմատական ակցիաներ
Խորհրդարանում գործընկերոջ վրա հարձակման ևս մեկ միջադեպ է տեղի ունեցել 2016 թվականի մարտի 17-ին։ Մինչև դատարանի որոշում կայացնելը  սեփականության օտարման մասին Ուկրաինայի քրեական դատավարության օրենսգրքում փոփոխությունների մասին № 4057 օրինագծի քննարկման ժամանակ պատգամավոր Յակով Բեզբախն իր տեղից վրդովված բղավել է։ Դրանից հետո Չեռնովոլը բարձրացել է նրա մոտ և ճանկռոտել նրա դեմքը  ։
Անատոլի Ավագյան
Կենսագրություն
Ոստիկանության գնդապետ Անատոլի Ավագյանը 1999 թվականին ՀՀ նախագահի հրամանագրով արժանացել է արդարադատության գեներալ-լեյտենանտի կոչման։ Նա, որպես հիմնադիր, մեծ ներդրում ունի ԴԱՀԿ ծառայության կազմակերպման և կայացման գործում։
Տատյանա Չեռնովոլ
Կոռուպցիայի մեղադրանքներ
Տատյանա Չեռնովոլը Ուկրաինայի նախագահի պաշտոնակատար Ալեքսանդր Տուրչինովի հանձնարարությամբ հանդիպել է օդիոզ ակտիվիստ Ալեքսանդր Մուզիչկոյին (Սաշկո Բիլիմ) սպանությունից երկու շաբաթ առաջ և խորհուրդ տվել նրան մի քանի ամսով անհետանալ երկրից՝ դրա համար առաջարկելով 20 հազար դոլար։ Ըստ «Աջ սեկտորի» Ռովնոյի մարզի համակարգող Ռոման Կովալի, Տուրչինովը և Արսեն Ավակովը ցանկացել են ազատվել Մուզիչկոյից՝ պահպանելով ժողովրդավարության երևութականությունը Եվրոպայի առջև ։ Ավելի ուշ Չեռնովոլը հաստատել է բանակցությունների փաստը՝ խոստանալով երբեք դրանք գաղտնի չանցկացնել։
Ջորջ Լեզենբի
Ջորջ Լեզենբի, ավստրալիացի դերասան ։ Առավել հայտնի է «Նորին մեծության գաղտնի ծառայությունում» ֆիլմի վեցերորդ սերիայում Ջեյմս Բոնդ դերակատարմամբ։
Անատոլի Ավագյան
Կենսագրություն
Ընդգրկված է “1000 հայազգի գեներալներ” կենսագրական հանրագիտարանում։
Ջորջ Լեզենբի
Կենսագրություն
Ավստրալիական բանակում ծառայությունից հետո նա զբաղվել է ավտոմեքենաների վաճառքով, որպեսզի կարողանա գոյատևել, սակայն նրա երազանքն էր դառնալ մոդել Լոնդոնում, որտեղ էլ տեղափոխվում է 1964 թվականին։
Անատոլի Ավագյան
Կենսագրություն
Պարգևատրվել է մի շարք մեդալներով և շնորհակալգրերով։
Ջորջ Լեզենբի
Կենսագրություն
Առանց փորձ ունենալու նա միանգամից մեծ հաջողությունների հասավ մոդելի բիզնեսում։ Ջեյմս Բոնդի դերի համար նոր դերասանի որոնման աշխատանքները սկսվեցին 1968 թվականին, երբ Շոն Քոնների հրաժարվեց այդ դերից։ Լեզենբին նկարահանվել է հեռուստագովազդում, հայտնի է դարձել «Big Fry» շոկոլադի գովազդից ։ Դա օգնել է նրան «Նորին մեծության գաղտնի ծառայությունում» ֆիլմում ստանալ Բոնդի դերը (1969)։
Անատոլի Ավագյան
Ընտանիք
Ամուսնացած է, ունի 2 զավակ, 3 թոռ։
Ջորջ Լեզենբի
Կենսագրություն
Լեզենբին այդ դերին հավակնում էր այլ թեկնածուների հետ մեկտեղ, այդ թվում՝ Ջոն Ռիչարդսոնի, Էնթոնի Ռոջերսի, Ռոբերտ Քեմփբելի և Հանս Վրիսի, բայց դերը ստացել է ինքը՝ շնորհիվ մարտական տեսարաններում ունեցած փորձի։
Անատոլի Ավագյան
Իմաստության ոսկե հանրագիտարան
«Իմաստության ոսկե հանրագիտարան» գրքում ներառված են տարբեր ժամանակների ու ժողովուրդների մեծագույն ներկայացուցիչների՝հին Արևելքի և անտիկ աշխարհի մտածողներից մինչև ժամանակակից գիտության,արվեստի,քաղաքական ու ռազմական ականավոր գործիչների աֆորիզմներն ու ասույթները ։ Ժողովածուն կառուցված է ժամանակագրական կարգով ու կազմված հինգ մասից ։ Առաջինը նախաքրիստոնեական ժառանգությունն է, երկրորդը՝ մեր թվարկությունից մինչև 18-րդ դար,երրորդը՝ 19-20-րդ դարեր, չորրորդը նվիրված է ականավոր կանանց իմաստախոսություններին ու սրամտություններին։ Հինգերորդ բաժինը ներկայացնում է արևելյան և արևմտյան ժողովուրդների ասույթներ ։
Ջորջ Լեզենբի
Կենսագրություն
Թեև Լեզենբին Բոնդի դերը կատարել է վարպետորեն և ոգևորությամբ, նկարահանման ընթացքում եղել են կոնֆլիկտներ ֆիլմի ռեժիսոր Փիթեր Հանթի և Բոնդի ընկերուհու՝ Դայանա Ռիգի հետ։ Հաջորդ ֆիլմում Ջեյմս Բոնդի դերը վերադարձվել է Քոններիին։
Անատոլի Ավագյան
Իմաստության ոսկե հանրագիտարան
“Իմաստության ոսկե հանրագիտարան”-ը՝ գրախոսել են՝
Աստերոիդների ցանկ (265101-265200)
Աստերոիդների ցանկ (265001-265100) * Աստերոիդների ցանկ * Աստերոիդների ցանկ (265201-265300)
Ջորջ Լեզենբի
Կենսագրություն
Տևական ընդմիջումից հետո, երբ հետաքրքրված էր ավտոմրցարշավներով, շարունակել է դերասանական գործունեությունը։ Լեզենբին պարբերաբար մասնակցում է Ջեյմս Բոնդի երկրպագուների համար կազմակերպված միջոցառումներում։
Անատոլի Ավագյան
Իմաստության ոսկե հանրագիտարան
Բանասիրական գիտությունների դոկտոր, պրոֆեսոր, Հր. Թամրազյանի անվան հայ գրականության պատմության ամբիոնի վարիչ, ՀՀ գիտության վաստակավոր գործիչ՝ Սամվել Մուրադյանը։
Փիլիսոփայության գիտությունների դոկտոր, պրոֆեսոր, ՀՊՏՀ փիլիսոփայության ամբիոնի վարիչ՝ Արամ Սարգսյանը։
Ակադեմիկոս՝ Յուրի Սարգսյանը։
Գրականություն
Կատեգորիա:Հայ գեներալներ
Ժողովրդահանրապետական կուսակցություն (Թուրքիա)
Երբ ԱՀԿ առաջնորդ Իսմեթ Ինյոնյուն անցկացրեց բազմակուսակցական ընտրություններ նրա կուսակցությունը հնարավորություն ունեցավ հաղթելու առաջին ընտրության ժամանակ, սակայն 1950 թվականին նրանք պարտություն կրեցին։ Հանրապետական վերադարձան իշխանության միայն 1960 թվականին՝ զինված հեղաշրջումից հետո, իսկ արդեն 1961 թվականին Արդարություն կուսակցության հետ կազմել են խոշոր կոալիցիա։
2011 թվականի հունիսի 12-ին տեղի ունեցած ընտրությունների ժամանակ կուսակցությունը ստացել է 11 131 371 (25,91 %) ձայն և 550 հնարավոր մանդատներից ստացել 135-ը։ ԱՀԿ-ն ունի տարածքային ներկայացուցչություններ։ Ներկայումս կուսակցությունը երկրորդն է Թուրքիայում՝ Արդարություն և զարգացում կուսակցությունից հետո  ։
Ծանոթագրություններ
Կատեգորիա:Թուրքիայի կուսակցություններ Կատեգորիա:Մուսթաֆա Քեմալ Աթաթուրք
Տատյանա Չեռնովոլ
Կոռուպցիայի մեղադրանքներ
Մեկ այլ եզրակացություն էլ արեցի ինձ համար, որ այսուհետև գաղտնի խոսակցություններ չեմ վարելու, այլ միայն հրապարակային։ Կարծում եմ, որ սխալ էր, որ ես փորձել եմ համոզել Բիլիին գաղտնի զրույցի ընթացքում, ինչի արդյունքում ինձ ներկայացնում են, որպես մարդասպան։ Հետևաբար, այժմ՝ միայն հրապարակային ուղին ։
2016 թվականի մայիսին Ուկրաինայի պաշտպանության նախարարության գնումների հատվածի բարեփոխման մեջ ներգրավված կամավորները մեղադրել են Տատյանա Չեռնովոլին և Իվան Վիննիկին (Պյտր  Պորոշենկոյի բլոկ), ովքեր ազդեցություն էին ունեցել  բանակին 20,000 դաշտային համազգեստ էժան գնով մատակարարելու գործում։ Սակայն համազգեստը անորակ է եղել և սինթետիկ բաղադրության պատճառով շուտ բռնկվող  ։
Զենքով պարգևատրում
Հասարակության մեջ մեծ ռեզոնանս է առաջացրել Չեռնովոլին անվանական զենքով պարգևատրելը։ 2017 թվականի հունվարին ՆԳ նախարար Արսեն Ավակովը պատգամավորին նվիրել է «Ֆորտ-9» ատրճանակ։ Լրագրողներն ու բլոգերները վրդովվել են, որ հրազեն են հանձնել հոգեբույժի մոտ հաշվառված անձին ։ Ավելին, այդ մրցանակի հանձնումը տեղի է ունեցել այն միջադեպից մի քանի շաբաթ հետո, երբ Չեռնովոլի զինակից (ըստ մի շարք լրատվամիջոցների՝ նաև սիրեկան ) Սերգեյ Պաշինսկին «Ժողովրդական ճակատ»-ից Ավակովի նվիրած զենքից վիրավորել է մի տղամարդու  ։
Անձնական կյանք
Ամուսինը՝ Նիկոլայ Բերեզովոյը, եղել է «Ազով» հատուկ նշանակության ոստիկանության գումարտակի կամավորական։ Նա մահացել է 2014 թվականի օգոստոսի 10-ին Դոնեցկի մարզի Իլովայսկ քաղաքի մոտ՝ Ուկրաինայի արևելյան մասում  զինված հակամարտության ժամանակ ։ Ուկրաինայի նախագահ Պետրո Պորոշենկոյի 2014 թվականի օգոստոսի 11-ի  № 641 հրամանագրով հետմահու պարգևատրվել է «Արիության համար» շքանշանով ։
Ամուսնությունից ունի դուստր Իվաննան (ծնված 2003 թվականին) և որդին Ուստիմը (ծնված 2010 թվականին)։
Պարգևներ
2014 թվականին արժանացել է Գերդ Բուցերիուսի անվան  «Արևելյան Եվրոպայի ազատ մամուլ» մրցանակի ։
Արտաքին հղումներ
Կատեգորիա:Եվրամայդանի մասնակիցներ Կատեգորիա:21-րդ դարի ուկրաինացի քաղաքական գործիչներ Կատեգորիա:Ուկրաինացի լրագրողներ Կատեգորիա:Ուկրաինայի կին քաղաքական գործիչներ Կատեգորիա:Ուկրաինայի քաղաքական գործիչներ Կատեգորիա:Ուկրաինացի գրողներ Կատեգորիա:Ուկրաինացի խմբագիրներ Կատեգորիա:Ուկրաինացի հասարակական գործիչներ
Չեսալտո
Չեսալտո (Cessalto), կոմունա Իտալիայում։ Գտնվում է Վենետո մարզի Տրևիզո գավառում ։ Բնակչությունը կազմում է 3137 մարդ, խտությունը՝ 112 մարդ/կմ²։ Զբաղեցնում է 28 կմ² մակերես։ Փոստային ինդեքս՝ 31040, հեռախոսային կոդ՝ 0421։
Ծանոթագրություններ
Կատեգորիա:Իտալիայի բնակավայրեր
Կլերմոն-Ֆերան
Անվանում
Սկզբնապես կոչվել է Nemossos․ գալլերեն Nem ― «սրբազան» բառից։ Հռոմեական տիրապետության շրջանում եղել է Auguestonemeton ամրությունը (անվանումը կազմված է Օգոստոս կայսեր անունից և գալլերեն Nemeton ― «սրբազան» բառից)։
3-4-րդ դարերում հայտնի է եղել Arverni անվանումով (տեղական գալլական ցեղի անունով)։ Մերովինգների (առաջին թագավորական դինաստիան Ֆրանկների պետությունում) օրոք ստացել է Clermont անունը, որն առաջացել է Clair mont ― «լուսավոր լեռ» ժողովրդական անվանումից (արևով լուսավորված գագաթ քաղաքից վերև)։
Այժմյան քաղաքը կազմավորվել է 1731 թվականին՝ Կլերմոն և Մոնֆերան քաղաքների միավորումից․ այստեղից էլ քաղաքի կրկնակի անվանումը՝ Կլերմոն Ֆերան։
Մոնֆերանը հայտնի է 11-րդ դարից Montem Ferrandum անունով, որը կազմված է mont ― «լեռ» բառից և Ferrand անձնանունից (մոտակա լեռներից մեկի վրա դղյակ կառուցած ֆեոդալի անունը) ։
Պատմություն
Հռոմեացիների գալուց առաջ քաղաքը ֆրանսիացիների առևտրական կենտրոնն էր։ Հույն պատմիչ Ստրաբոնը իր աշխատություններում քաղաքը անվանել է Նեմեսս։
Կլերմոն անվանումը (լատիներեն Augustonemetum) հանդիպում է ֆրանկների թագավորության մասին արձանագրություններում (761 թվական)։ Միջին դարերում քաղաքի ղեկավարը եպիսկոպոս էր։ Կլերմոնում 535 և 1095 թվականներին եղել են երկու եկեղեցական ժողովներ։ Երկրորդ ժողովի քննարկման բուն թեման եղել են խաչակրաց արշավանքները։
Օվերնի իշխանները ջանքեր չեն խնայել Կլերմոնը եկեղեցականներից վերցնելու և իրենց երկրի մայրաքաղաքը դարձնելու։ Ցանկանալով հասնել իրենց ուզածին՝ նրանք մոտակայքում կառուցում են Մոնֆերրան քաղաքը։ Վերջապես որոշվեց քաղաքը միացնել և այն անվանակոչվեց Կլերմոն-Ֆերան։
Ծանոթագրություններ
Կատեգորիա:Ֆրանսիայի քաղաքներ
Արագություն
Արագություն (սովորաբար նշանակվում է \vec v, velocity-ից կամ vitesse), նյութական կետի շարժման հիմնական կինեմատիկական բնութագրիչներից մեկը։ Սահմանվում է որպես շառավիղ-վեկտորի ածանցյալն ըստ ժամանակի՝
Միջին արագություն
Անհավասարաչափ շարժումը բնութագրելու համար կիրառվում է միջին արագության (Vմիջ) գաղափարը։ Այդ արագությունը որոշելու համար շարժման տևողությունը բաժանում են այնպիսի Δt փոքր ժամանակամիջոցների, որոնցից յուրաքանչյուրի ընթացքում շարժումը կարելի Է ընդունել հավասարաչափ Եթե Δt ժամանակամիջոցը անվերջ փոքրացվի, ապա միջին արագությունը կձգտի ինչ-որ սահմանի, որն անվանում են կետի արագություն ժամանակի տվյալ պահին (ակնթարթային արագություն)՝ Արագության պրոյեկցիաները դեկարտյան ուղղանկյուն կոորդինատական համակարգի առանցքների վրա հավասար են կոորդինատների առաջին կարգի ածանցյալներին ըստ ժամանակի՝
իսկ բացարձակ մեծությունը՝ Պտտական շարժման դեպքում մտցվում է անկյունային արագության գաղափարը՝ \phi պտտման անկյան առաջին կարգի ածանցյալը ըստ ժամանակի՝ Բոլոր այս արագությունները ընդհանրացված արագության մասնավոր դեպքեր են։
Կատեգորիա:Արագություն Կատեգորիա:Ֆիզիկական մեծություններ
Հանդիսավոր արարողությունների պալատ (Նովոչերկասկ)
Հանդիսավոր արարողությունների պալատ (Дворец торжественных обрядов, մինչև 1964 թվականը` Երջանկություն տուն, Дом счастья), երկհարկանի առանձնատուն Ռուսաստանի Դաշնության Ռոստովի մարզի Նովոչերկասկ քաղաքում։ Հասցեն` Մոսկովսկայա փողոց, 47։
Պատմություն
Այս մասնավոր առանձնատունը կառուցվել է XIX դարի երրորդ քառորդում և պատկանել է վաճառական Կիրյունինին։ Շենքի ճակատը զարդարված է բազմաթիվ ծեփվածքներով։ Շենքի գեղարվեստական նկարագիրը ստեղծում են բարոկկոյի, Վերածննդի, կլասիցիզմի և մավրիտանյան ճարտարապետության տարրերը։ Կենտրոնական մուտքի ձախ կողմում դարպասի կամարն է, որի վերևում տեղադրված է երկու առյուծ։ Վարկած կա, որ նախկինում շենքում գործել է հասարակաց տուն։ Այս վարկածն իր «Նովոչերկասկ» պատմվածքում հաստատում է Նովոչերկասկում ծնված խորհրդային գրող Գենադի Սեմենիխինը։ Հենց այդ պատճառով էլ, ըստ ամենայնի, դարպասի երկու կողմերում գտնվում են ֆալլուսապաշտական արվեստի տարրեր` երկու անվազատիչներ։ Նախկինում այստեղ ժամանող սպաները դրանց էին կապում իրենց ձիերը ։
Շենքը բավականաչափ լավ է պահպանվել։ Ճակատի մասնակի վերակառուցումն իրականացվել է 1990 թվականին։ Թեև փաստաթղթերում «Երջանկության տուն» անվանումը դադարել են նշելուց 1964 թվականից, այն շարունակում էր օգտագործվել մինչև շենքի վերակառուցումը։ Այժմ շենքում գործում է Քաղաքացիական կացության ակտերի գրանցման գործակալությունը (ՔԿԱԳ-ը) ։
Ծանոթագրություններ
Կատեգորիա:Նովոչերկասկի շենքեր և կառույցներ Կատեգորիա:Ռոստովի մարզի տեսարժան վայրեր
Թոլայան
Թոլայան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Պարսկերեն հիմքով ազգանուններ Կատեգորիա:Հունարեն հիմքով ազգանուններ Կատեգորիա:Յան վերջածանցով ազգանուններ Կատեգորիա:Անձնանվանական հիմքով ազգանուններ
Կրկնակի կապ
Ածխածնի հետ կապված կրկնակի կապերն ավելի ամուր և կարճ են, քան միակի կապերը։ Կրկնակի կապերը հարուստ են էլեկտրոններով, ինչը նրանց պոտենցիալ ավելի ռեակտիվ է դարձնում ուժեղ էլեկտրոն ընդունիչի առկայության դեպքում (հալոգենի միացման ռեակցիա՝ հալոգենացում)։
Կրկնակի կապը ալկեններում
Կապի տեսակը կարելի է բացատրել օրբիտալի հիբրիդացման տեսանկյունից։ Էթիլենում ածխածնի յուրաքանչյուր ատոմ ունի երեք sp2 օրբիտալ և մեկ p-օրբիտալ։ Երեք sp2 օրբիտալները գտնվում են ~120° անկյան հարթության վրա։ Իսկ p-օրբիտալը գտնվում է ուղղահայաց է նույն հարթությանը։ Երբ ածխածնի ատոմները մոտենում են միմյանց, sp2 օրբիտալներից երկուսը փոխծածկվում են՝ ձևավորելով σ(սիգմա) կապ։ Միևնույն ժամանակ երկու p-օրբիտալները մոտենում են (կրկին նույն հարթությունում) և կազմում են π(պի) կապ։ Առավելագույն փոխծածկի համար p-օրբիտալները պետք է մնան զուգահեռ, հետևաբար կենտրոնական կապի շուրջ պտույտը հնարավոր չէ։ Այս հատկությունը առաջացնում է ցիս-տրանս իզոմերիա։ Կրկնակի կապերն ավելի կարճ են, քան միակի կապերը, քանի որ p- օրբիտալի համընկնումը առավելագույնի է հասնում։Էթիլենի C=C կապի երկարությունը 0,133 նմ է, որը ավելի կարճ է, քան 0,154 նմ երկարությամբ էթանի C−C միակի կապը։ Կրկնակի կապը ավելի ամուր է,քան միակի կապը։ Այլընտրանքային ներկայացման դեպքում կրկնակի կապը առաջանում է երկու sp3 օրբիտալի համընկնման արդյունքում, ինչպես բանանային կապում ։
Բազմազանություն
Կրկնակի կապերով և միակի կապերով մոլեկուլներում p-օրբիտալի համընկնումը կարող է գոյություն ունենալ շղթայի մի քանի ատոմների մեջ՝ առաջացնելով իզոլացված համակարգ։ Իզոլացումը կարելի է գտնել այնպիսի համակարգերում, ինչպիսիք են դիենները և էնոնները։ Ցիկլային մոլեկուլներում իզոմերացումը կարող է հանգեցնել արոմատիկության։ Կումուլեններում երկու կրկնակի կապերը հարակից են։ Կրկնակի կապերը սովորական են երկրորդ պարբերության տարրերի՝ ածխածնի, ազոտի և թթվածնի համար, իսկ ավելի քիչ՝ բարձր պարբերության տարրերի համար։ Մետաղները նույնպես կարող են ներգրավվել մի քանի կապի մեջ մետաղական կապի շնորհիվ։
Խումբ 14 ալկենների հոմոլոգներ
Կրկնակի կապով միացությունները, ալկենների հոմոլոգները, R2E=ER2 այժմ հայտնի են, որպես 14-րդ խմբի տարրեր։ Ի տարբերություն ալկենների, այս միացությունները հարթ չեն, այլ ընդունում են ցիս-տրանս կառուցվածքներ։ Այս փոփոխությունները ցայտուն են դառնում ավելի ծանր տարրերի համար։ Դիստանենում (Me3Si)2CHSn=SnCH(SiMe3) անագ-անագ կապի երկարությունը մի փոքր ավելի կարճ է, քան միակի կապի երկարությունը։ Յուրաքանչյուր անագի ատոմ՝ բրգաձև, ցիս-տրանս կառուցվածք ունի, ինչը թույլ է տալիս հեշտությամբ տարանջատվել լուծույթում և ձևավորել (Me3Si)2CHSn (կարբենի անալոգ)։ Կապը ներառում է երկու թույլ դոնորակցեպտորային կապեր, յուրաքանչյուր անագի ատոմ ունի մեկ դատարկ p-օրբիտալ ։ Ի տարբերություն դիստանենի, դիսիլեններում սիլիցիումի ատոմը ունի հարթ կառուցվածք։ Դիպլումբենում Pb=Pb կապի երկարությունը ավելի երկար է, քան համապատասխան այլ միակի կապեր ։ Այստեղ առկա, որոշ կրկնակի կապեր իրենց ուժով նման են ջրածնային կապին ։ Քարթեր-Գոդարդ-Մալրիե-Տրինկիերի մոդելը կարող է օգտագործվել կապի բնույթը բնութագրելու համար ։
Ծանոթագրություններ
Կատեգորիա:Քիմիական կապեր Կատեգորիա:Վիքիպեդիա:ՈՒՎ 2023-ի հոդվածներ
Պատերազմի երկար վերստերը
«Պատերազմի երկար վերստերը» («Долгие вёрсты войны»), խորհրդային ռազմական ֆիլմ, որը նկարահանել է ռեժիսոր Ալեքսանդր Կարպովը Վասիլ Բիկովի «Կռունկի ճիչը» («Журавлиный крик»), «Հարձակում շարժման ընթացքում» («Атака с ходу»), «Արևածագին» («На восходе солнца») ստեղծագործությունների հիման վրա։
Սյուժե
Ֆիլմը պատմում է Հայրենական մեծ պատերազմի երեք մարտական ​​դրվագների մասին, որոնք տեղի են ունեցել պատերազմի առաջին ամիսներին, 1943 թվականին, պատերազմի եզրափակիչ փուլում։
Ֆիլմ 1․ «Կռունկի ճիչը»
1941 թվականի ամառ։ Ճանապարհով գնում են գումարտակի մնացորդները։ Նրանք հանդիպում են «Էմկայով» դիվիզիայի հրամանատարին։ Նա գումարտակի առաջ անհնարին խնդիր է դնում՝ պաշտպանության անցնել կայարանում և պահել այն։ Այս հրամանը կատարելու համար գումարտակի հրամանատարը ուղարկում է երկրորդ դասակը, որը բաղկացած է ընդամենը չորս մարտիկից և հրամանատարից, որպեսզի նրանց պահեն մի կողմը։ Նրանց օգնելու համար նա տալիս է Սվիստ ազգանունով մարտիկին (Ալեքսանդր Վդովին) հակատանկային զենքով։]] Մարտիկները պետք է մեկ օր դիմանան երկաթուղային գծերի մոտ։